**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. február 23-án** tartandó **rendes nyílt** ülésére

Az előterjesztés tárgya: **A támogató szolgálat feladategység növeléséről**

Melléklet: Intézményi kérelem és nyilatkozat

Az előterjesztés előadója: Szőke Zoltán – polgármester

Az előterjesztés témafelelőse: Krasznainé dr. Csikós Magdolna Igazgatási és Szociálpolitikai Osztályvezető

Az előterjesztés ügyiratszáma: TPH/3860-2/2023.

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ Intézményvezető | szeszk@gmail.com |

Tiszavasvári, 2023. február 17.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez –**

**A támogató szolgálat feladategység növeléséről**

**Tisztelt Képviselő-testület!**

Makkai Jánosné, mint a Kornisné Liptay Elza Szociális és Gyermekjóléti Központ intézmény vezetője kérelemmel fordult hozzám az intézmény által működtetett támogató szolgálat feladategység növelése kezdeményezése, engedélyeztetése érdekében.

A támogató szolgálat 2022. szeptemberig 6979 bejelentett feladategységgel működött. Akkor már sor került egy 8500 feladategység növelésre. A 2022. év adatai alapján az látszik, hogy a szolgálat még ennél is több egységet képes teljesíteni a meglévő kapacitásaival. (személyi és tárgyi feltételek). Így célszerű újabb emelést kezdeményezni, és azt engedélyeztetni a hatósággal, mert ezáltal növelhető a kérhető állami támogatás, és gazdaságosabbá tehető a feladat ellátása. A kiadások tekintetében csupán az eddigi személyi és tárgyi feltételek biztosítását kell tervezni.

A Kormányhivatal Szociális és Gyámhivatala ügyintézőjével egyeztetve lehetőségünk van feladategység növelést kérni, és ezzel kapcsolatban új engedélyezési eljárást kezdeményezni.

Az intézményvezető kéri a támogató szolgálat feladategységét 10900 egységre növelni.

A 2022. évben 10911 feladategységet teljesített a szolgálat, a személyi és a tárgyi feltételek jelenleg is biztosítottak.

Az intézményvezető kérelme és nyilatkozata alapján így javaslom a támogató szolgálat feladategység növelése kezdeményezését.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2023. február 17.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2023. (II.23.) Kt. sz.**

**határozata**

**A támogató szolgálat feladategység növeléséről**

Tiszavasvári Város Önkormányzata Képviselő-testülete a **Kornisné Liptay Elza Szociális és Gyermekjóléti Központ keretében működő támogató szolgálattal kapcsolatban** s az alábbi határozatot hozza:

1. Kezdeményezi a Kornisné Liptay Elza Szociális és Gyermekjóléti Központ keretein belül működő támogató szolgálat feladategység növelésére irányuló engedélyezési eljárást 8500 feladategységről 10900 feladategységre.
2. Felkéri a polgármestert, hogy a Kornisné Liptay Elza Szociális és Gyermekjóléti Központ intézmény fenntartója képviseletében jelen döntést követően nyújtsa be a szolgáltatásra a működési engedély kiadására vonatkozó kérelmet a Kormányhivatal felé.
3. Felkéri a polgármestert, hogy jelen határozat 1 példányát a szükséges intézkedések megtétele érdekében küldje meg a Kornisné Liptay Elza Szociális és Gyermekjóléti Központ intézmény vezetője részére.

**Határidő**: azonnal **Felelős:** Szőke Zoltán polgármester





