**ELŐTERJESZTÉS**

Tiszavasvári Város Önkormányzata Képviselő-testületének

**2023. február 23-án** tartandó **rendes nyílt** ülésére

Az előterjesztés tárgya: **A rászoruló gyermekek szünidei étkeztetéséhez kapcsolódó díjak meghatározásáról**

Melléklet: Kérelmek, kimutatások előterjesztéshez

Az előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna Igazgatási és szociálpolitikai osztályvezető

Ügyiratszám: TPH/3998-2/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22 pont |
| Szociális és Humán Bizottság | SZMSZ 5. sz. melléklet 1.9. pont |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea- Tiva-Szolg Nonprofit Kft. ügyvezetője | [groncsakandrea@gmail.com](mailto:groncsakandrea@gmail.com) |
| Munkácsi Ágnes – Tiszavasvári Bölcsőde intézményvezetője | [cseperedok@tiszavasvari.hu](mailto:cseperedok@tiszavasvari.hu) |

Tiszavasvári, 2023. február 17.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A rászoruló gyermekek szünidei étkeztetéséhez kapcsolódó díjak meghatározásáról**

**Tisztelt Képviselő-testület!**

A szünidei gyermekétkeztetés költségeiről legutóbb 2020. február 27-ei ülésén döntött Tiszavasvári Város Képviselő-testülete. Ezt követően kerültek aláírásra a Tiva-Szolg Kft. és a Tiszavasvári Bölcsőde esetében is a szerződések a 61/2020 (II.27.) Kt. sz. határozat alapján. A szünidei gyermekétkeztetés keretében dobozban, elvitelre napi egyszeri meleg ételt biztosítunk az iskolai szünetek idején a rászoruló, gyermekvédelmi kedvezményben részesülő gyerekek részére. Ez átlagosan a rövidebb szünetekben (őszi, téli, tavaszi) kb. 1200 fő gyermek, a nyári szünetben 1400 fő gyermek ellátását kell, hogy biztosítsa. A doboz költsége 80-90 Ft körül van jelenleg, és a meghatározott árnak magában kell foglalnia a rezsi, üzemeltetési költségeket és az alapanyag beszerzési árakat is.

Jelenleg bruttó 569 Ft/fő/nap költséget biztosítunk a szolgáltatóknak (bölcsőde és Kft. is) egységesen a fenti tételekre összességében. (doboz, alapanyag, üzemeltetési kiadások).

Jelzés érkezett a két konyhát működtető szolgáltató részéről, hogy így már nem tudják biztosítani a megfelelő minőségű étkezést, és az alapanyagra jutó költségből már nem lehet biztosítani az elfogadható színvonalú ellátást.

**Fentiek miatt így a szerződések módosításával kezdeményezem a szolgáltatók felé fizetendő szünidei étkeztetési díjak emelését.**

A Magyarország 2023. évi központi költségvetéséről szóló 2022. évi XXV. tv. 2. sz. melléklete II. 50. pontja alapján igényli az önkormányzat a rászoruló gyermekek szünidei étkeztetése támogatását. A kapott állami támogatás (normatíva) erre a feladatra 456 Ft/fő/nap Tiszavasvári esetében, mivel az egy lakosra jutó iparűzési adóerő képességünk 27.473 Ft.

***A költségvetési törvény az alábbiakat szabályozza:***

*„50.* ***1.4.2. Szünidei étkeztetés támogatása jogcím***

*50.1. A támogatás a rászoruló gyermekek Gyvt. 21/C. § (1) bekezdés a) pontjában szereplő gyermekek szünidei étkeztetését biztosító önkormányzatokat illeti meg, az étkezési adagok száma alapján. Az étkezési adagok számába beleértendő a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 13/A. § (1)-(2) bekezdése szerint biztosított szünidei étkeztetés is.*

*50.2. A támogatás összege az egy lakosra jutó iparűzési adóerő-képességtől függő fajlagos összegek figyelembevételével kerül meghatározásra az alábbiak szerint.*

|  |  |  |
| --- | --- | --- |
|  | *A* | *B* |
|  | ***Egy lakosra jutó iparűzési adóerő-képesség (forint)*** | ***Fajlagos összeg korrigált értéke******(forint/étkezési adag)*** |
| ***1*** | *0-18 000* | *570* |
| ***2*** | *18 001-21 000* | *542* |
| ***3*** | *21 001-24 000* | *513* |
| ***4*** | *24 001-27 000* | *485* |
| ***5*** | *27 001-30 000* | *456* |
| ***6*** | *30 001-35 000* | *399* |
| ***7*** | *35 001-40 000* | *342* |
| ***8*** | *40 001-* | *285* |

*50.3. A támogatás megállapításához szükséges adatszolgáltatás tartalmát az államháztartásért felelős miniszter által kiadott útmutató rögzíti, amelyet az elszámolás során is figyelembe kell venni.*

*50.4. A támogatás felhasználásával kapcsolatos szabály:*

*A támogatás szempontjából kizárólag az „Intézményen kívüli gyermekétkeztetés” kormányzati funkción elszámolt kiadások vehetők figyelembe.”*

A szolgáltatóknak már a jelenlegi szerződés alapján is a normatíván felüli díjat fizet az önkormányzat. Azonban a megnövekedett kiadások miatt még ez is kevésnek bizonyul. Az alapanyag normákkal kapcsolatban egy 40%-os díjemelési igény érkezett.

Az előzetes egyeztetéseket követően az alapanyag normára a Tiva-szolg Kft esetén így egy 84 Ft nettó díjemelést javaslok. A bölcsőde díjtételei pedig a Tiva-Szolggal megegyezőre változnának.

**Így a díjak a következőkben változnának:**

|  |  |  |  |  |  |  |
| --- | --- | --- | --- | --- | --- | --- |
|  | **Tiva-Szolg Kft.** | | | **Tiszavasvári Bölcsőde** | | |
|  | **Összesen bruttó** | **alapanyag norma** | **rezsi** | **összesen bruttó** | **alapanyag norma** | **rezsi** |
| **Jelenlegi árak** | 448+ÁFA=**569** | 210+ÁFA=**267** | 238+ÁFA=**302** | **569** | **292** | **277** |
| **Tervezett emelt díjak 2023. április 1. napjától** | 532+ÁFA=**675** | 294+ÁFA=**373** | 238+ÁFA=**302** | **675** | **373** | **302** |

**Az árak Ft/fő/nap értendőek a fenti táblázatban.**

**Jelen emelés többlet sajáterő kiadást jelent az önkormányzatnál, melyre egyelőre a központi finanszírozást nem látjuk. Azonban kezdeményezni fogjuk a Belügyminisztérium önkormányzati államtitkárságán ezen feladat finanszírozása átgondolását, és részünkre többlettámogatás biztosítását.**

A szerződés-tervezetek a határozat-tervezet mellékletét képezik.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és mellékletei elfogadására.


Tiszavasvári, 2023. február 17.


**Szőke Zoltán**


**polgármester**


**Előterjesztés melléklete**


**Tiva-Szolg Kft és Bölcsőde kérelme, kimutatásai**


****


****

****

****

****

****

****

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……./2023. (II. 23.) Kt. számú**

**határozata**

**A rászoruló gyermekek szünidei étkeztetéséhez kapcsolódó díjak meghatározásáról**

Tiszavasvári Város Önkormányzata Képviselő-testülete az alábbi határozatot hozza:

A Képviselő-testület

1. jóváhagyja a **Tiszavasvári Város Önkormányzata** és a **Tiszavasvári Város Közétkeztetési Nonprofit Kft. között –** a szünidei étkeztetés biztosítására vonatkozó **–megbízási szerződést,** jelen határozat 1. melléklete szerinti tartalommal.
2. jóváhagyja a **Tiszavasvári Város Önkormányzata** és a **Tiszavasvári Bölcsőde** intézményével – a szünidei étkeztetés biztosítására vonatkozó –**együttműködési megállapodást**, jelen határozat 2. melléklete szerinti tartalommal.
3. Felkéri a jegyzőt, hogy a következő költségvetés módosítás keretében az önkormányzat 2023. évi költségvetésében a szükséges előirányzatokat biztosítsa a szünidei étkeztetés feladat ellátására.
4. Felhatalmazza a polgármestert az I. és II. pontban meghatározott szerződések aláírására.

IV. Felkéri a polgármestert, hogy a határozat 1-1 példányát küldje meg a Tiva-Szolg Kft. ügyvezetőjének, valamint a Tiszavasvári Bölcsőde intézményvezetőjének.

**Határidő:** azonnal **Felelős:** Szőke Zoltán polgármester

1. melléklet „**A rászoruló gyermekek szünidei étkeztetéséhez kapcsolódó díjak meghatározásáról”** szóló …./2023 .(II.23.) Kt. számú határozathoz

MEGBÍZÁSI SZERZŐDÉS

amely létrejött egyrészről a

Cég/szervezet neve: **Tiszavasvári Város Önkormányzata**

Képviselő: Szőke Zoltán polgármester

Székhely: 4440 Tiszavasvári, Városháza tér 4. sz.

Levelezési cím: 4440 Tiszavasvári, Városháza tér 4. sz.

Adószám: 15732468-2-15

mint megbízó (a továbbiakban: Megbízó), másrészről

Cég/szervezet neve: **Tiva-Szolg Nonprofit Kft**.

Képviselő: dr. Groncsák Andrea ügyvezető

Székhely: 4440 Tiszavasvári, Városháza tér 4. szám

Levelezési cím: 4440 Tiszavasvári, Városháza tér 4. szám

Cégjegyzék szám: 15-09-063127

Adószám: 11255644-2-15

mint megbízott (a továbbiakban: Megbízott, együttesen a továbbiakban: Szerződő Felek) között, az alulírott helyen és időben az alábbi feltételekkel:

1. A megbízó megbízást ad – a Tiszavasvári Város Önkormányzata Képviselő-testületének „A rászoruló gyermekek intézményen kívüli szünidei étkeztetéséről „szóló **…../2023. (II.23.) Kt. számú** határozatában foglaltaknak és a gyermekek védelméről és a gyámügyi igazgatásról szóló **1997. évi XXXI.** törvényben, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló **328/2011. (XII.29.) Korm. rendeletben** (továbbiakban: Korm. rendelet) foglaltaknak megfelelően - a megbízott részére a következő feladatok végzésére, ellátására:

1. A megbízott a szünidei étkeztetés keretében
2. a tanév rendjéről szóló miniszteri rendeletben meghatározott **őszi, téli, tavaszi szünet, valamint az ezen időszakra eső** **óvoda zárva tartásának időtartama alatti munkanapokon**, és

ab) a tanév rendjéről szóló miniszteri rendeletben meghatározott **nyári tanítási szünetben a szünet teljes időtartamára eső valamennyi munkanapra,** valamint az ezen időtartamra eső **óvoda zárva tartásának időtartama alatti munkanapokon déli** **meleg főétkeztetést biztosít.**

b.) A megbízott az étkezést egyszer használatos műanyag edényben történő elvitellel biztosítja.

1. A megbízott a kiosztást igény szerint **az alábbi helyeken biztosítja**:

- Közösségi Ház Tiszavasvári, Széles u. 1. sz.

- Tiszavasvári Általános Iskola Vasvári Pál u. 97/A. szám alatti telephely ebédlője

- Tiszavasvári Általános Iskola Ifjúság u. 8. szám alatti székhely konyhája

- Tiszavasvári-Józsefháza Polgári u. 2. (volt Boglárka étterem előtti tér)

d) Megbízott az étkeztetést a megbízó által **rendelkezésre bocsátott jogosultak listája alapján, a megbízó által megjelölt hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek részére biztosítja.**

e) Megbízott kéthetente utólag **532 Ft+ ÁFA/fő/nap, azaz bruttó 675 Ft/fő/nap** összeget számlázhat megbízó felé maximum **a megbízó által megjelölt és a megbízott részére átadott listán szereplő és az étkezést ténylegesen igénybevevő** gyermekek után. **Ezen összegből a nyersanyagnorma egységesen 294 Ft.+ÁFA/fő/nap, a rezsiköltség 238 Ft+ÁFA/fő/nap.**

f) Az önkormányzat a c.) pontban meghatározott számla ellenértékét annak beérkezését követő **8 napon belül átutalással egyenlíti ki megbízott Takarékbank Zrt-nél vezetett 68700016-10131501-00000000 számú bankszámlájára**.

g) A megbízott köteles a tevékenységéről és az általa végzett feladatok állásáról, a megbízást érintő lényeges körülményekről a **megbízót folyamatosan tájékoztatni**.

h) A megbízott köteles a szünidei gyermekétkeztetés igénybevételét a **Korm. rendelet szerint dokumentálni.**

1. A megbízott a megbízatást elfogadja, amelyet Szőke Zoltán polgármester utasításai szerint, a megbízói érdekeknek megfelelően köteles teljesíteni.
2. A megbízás jelen megbízási szerződés **2023. április 1. napjával lép hatályba**, és **határozatlan időre szól.**
3. Jelen szerződésben nem szabályozott kérdésekben a Polgári Törvénykönyv rendelkezései az irányadóak.
4. Felek megállapodnak, hogy Tiszavasvári Város Önkormányzata Képviselő-testülete által a **61/2020 (II.27.) Kt. számú határozattal elfogadott, 2020. február 28. napján aláírt határozatlan idejű megbízási szerződést** jelen megbízási szerződés hatályba lépésének napjával **megszüntetik.**

Kelt: 2023.. ………………………

…..................... ………….....................

  megbízó megbízott

**Tiszavasvári Város Önkormányzata Tiva-Szolg Nonprofit Kft.**

**képviseletében képviseletében**

**Szőke Zoltán polgármester dr. Groncsák Andrea ügyvezető**

2. melléklet „**A rászoruló gyermekek szünidei étkeztetéséhez kapcsolódó díjak meghatározásáról”** szóló …./2023.(II.23.) Kt. számú határozathoz

**EGYÜTTMŰKÖDÉSI MEGÁLLAPODÁS**

Mely létrejött **Tiszavasvári Polgármesteri Hivatal** (székhelye: 4440 Tiszavasvári, Városháza tér 4., a továbbiakban: polgármesteri hivatal) képviseletében a jegyző,

**Tiszavasvári Város Önkormányzata** (székhelye: 4440 Tiszavasvári, Városháza tér 4., a továbbiakban: önkormányzat) képviseletében a polgármester,

valamint a **Tiszavasvári** **Bölcsőde** (4440 Tiszavasvári, Gombás András utca 8/a), mint az önkormányzat önállóan gazdálkodó költségvetési szerve (a továbbiakban: bölcsőde) képviseletében az intézményvezető

között a követezők szerint:

**1. Az együttműködés általános szempontjai**

1.1 A polgármesteri hivatal, az önkormányzat és a bölcsőde együttműködésének célja az, hogy a Tiszavasvári Város Önkormányzata Képviselő-testületének „**A rászoruló gyermekek intézményen kívüli szünidei étkeztetéséről„ szóló** **…/2023. (II.23.) Kt. számú** határozatában foglaltaknak és a gyermekek védelméről és a gyámügyi igazgatásról szóló **1997. évi XXXI. törvényben**, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló **328/2011. (XII.29.) Korm. rendeletben** (továbbiakban: Korm. rendelet) foglaltaknak megfelelően a szünidei étkeztetést biztosítsa.

1.2. Az együttműködés nem csorbíthatja az intézmény önállóan működő gazdálkodási, szakmai döntésjogi rendszerét, önálló jogi személyiségét és felelősségét.

**2. Szünidei étkeztetés:**

* 1. A szünidei étkeztetés keretében a szülő, törvényes képviselő kérelmére a **déli, meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére kell biztosítani**.

**2.2. A bölcsőde feladata a szünidei gyermekétkeztetés lebonyolításában:**

2.2.1. A bölcsőde – a rendelkezésére bocsátott költségvetési keret terhére - teljesíti az alábbi feladatokat:

1. A bölcsőde a szünidei étkeztetés keretében

aa.) a tanév rendjéről szóló miniszteri rendeletben meghatározott **őszi, téli, tavaszi szünetben a bölcsődei ellátásban részesülő gyermekek számára a zárva tartás időtartama alatt valamennyi munkanapon, míg a bölcsődei ellátásban nem részesülő gyermekek számára az adott tanítási szünet időtartamára eső valamennyi munkanapon;**

ab) a tanév rendjéről szóló miniszteri rendeletben meghatározott **nyári nyitvatartási szünetben** legalább 43 munkanapon, legfeljebb a nyári szünet időtartamára eső valamennyi munkanapon, déli **meleg főétkeztetést biztosít**

b.) A bölcsőde az étkezést **egyszer használatos műanyag edényben történő elvitellel biztosítja.**

1. A bölcsőde a kiosztást igény szerint – a Tiva-Szolg Nonprofit Kft.-vel kötött külön szállítási megállapodás alapján - **az alábbi helyeken biztosítja**:

- Közösségi Ház Tiszavasvári, Széles u. 1. sz.

- Tiszavasvári Általános Iskola Vasvári Pál u. 97/A. szám alatti telephely ebédlője

- Tiszavasvári Általános Iskola Ifjúság u. 8. szám alatti székhely konyhája

- Tiszavasvári-Józsefháza Polgári u. 2. (volt Boglárka étterem előtti tér)

1. A bölcsőde az étkeztetést a **jegyző által rendelkezésre bocsátott jogosultak listája** alapján, a **megbízó által megjelölt hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű** **gyermekek** részére biztosítja.
2. Tiszavasvári Város Önkormányzata részére a **Magyarország központi költségvetéséről szóló törvény** **kötött felhasználású támogatást biztosít** a rászoruló gyermekek intézményen kívüli szünidei étkeztetés feladattal összefüggésben felmerülő kiadásaihoz.

**A feladat finanszírozására biztosított összeg bruttó 675 Ft/fő/nap. Ezen összegből a nyersanyagköltség bruttó 373 Ft/fő/nap, a rezsiköltség bruttó 302 Ft/fő/nap.**

1. A bölcsőde köteles a tevékenységéről és az általa végzett feladatok állásáról, a feladatellátást érintő lényeges körülményekről a polgármestert, valamint a jegyzőt folyamatosan tájékoztatni.
2. A bölcsőde köteles a szünidei gyermekétkeztetés igénybevételét **a Korm. rendelet szerint dokumentálni.**

3.1. A jelen megállapodásban nem szabályozott kérdések tekintetében a Polgári Törvénykönyv rendelkezései az irányadók.

3.2. A felek a jelen szerződést, mint akaratukkal mindenben megegyezőt, jóváhagyólag írják alá.

1. 3.3.1.Jelen együttműködési megállapodás a **2023. április 1. napjával lép hatályba**, és **határozatlan időre szól.**
2. 3.3.2. Felek megállapodnak, hogy Tiszavasvári Város Önkormányzata Képviselő-testülete által a **61/2020 (II.27.) Kt. számú határozattal elfogadott, 2020. február 28. napján aláírt határozatlan idejű megbízási szerződést** jelen megbízási szerződés hatályba lépésének napjával **megszüntetik.**

Tiszavasvári, 2023. ………………

………………………………… ……………………………….

**Munkácsi Ágnes Dr. Kórik Zsuzsanna**

**Tiszavasvári Bölcsőde Polgármesteri Hivatal**

**intézményvezető jegyző**

……………………………..

**Szőke Zoltán**

**polgármester**